Hereford (England)

Hereford (walisisk Henffordd) er en katedralby, verdslig sogn og administrasjonssenter i grevskapet Herefordshire i det vestlige England. Den ligger ved elven Wye, 26 km øst for grensen til Wales, 39 km sørvest for Worcester, og 37 km nordvest for Gloucester. Med en befolkning på 53 516 innbyggere (2011),«Neighbourhood Statistics - Area: Hereford (Parish) - Sex, 2011 (QS104EW)». United Kingdom Census 2011. Office for National Statistics. 2011. Arkivert fra originalen den 12. januar 2014. er Hereford den største bosetningen i grevskapet Herefordshire.

 Etymologi 
Navnet «Hereford» er antatt å ha sin opprinnelse fra angelsaksiske here, «hær» (som i en forsamling av soldater), + ford, i betydningen vadested / krysningspunkt over en elv.Lambert, Tim: «A Brief History of Hereford, Herefordshire, England», Local Histories Om dette er den korrekte opprinnelsen, antyder det at Hereford var et sted hvor en hær var stasjonert eller hvor en hær pleide å krysse elven Wye. Det walisiske navnet for Hereford er ganske likt, Henffordd, men skal ha betydningen «gammelveien», og kan da ha henvise til den romerske veien og den romerske bosetningen Stretton Sugwas som lå nær ved.

 Historie 
Et tidlig charter for byen fra 1189, gitt av Rikard Løvehjerte, beskrev den som «Hereford i Wales».«The Royal Charters of the City of Hereford». Hereford Web Pages. Hereford har blitt anerkjent som en by siden uminnelig tiden, men dens status ble først bekreftet så nylig som oktober 2000.Beckett, J. V. (2005): City status in the British Isles, 1830–2002, Historical urban studies. Aldershot: Ashgate.«Hereford City Council Charter»   . Herefordcitycouncil.gov.uk.

Hereford ble bispesete for Putta, biskop av Rochester, og ble antagelig den første biskop av Hereford,Fryde, E. B.; Greenway, D. E.; Porter, S.; Roy, I. (1996): Handbook of British Chronology, 3. rev. utg. Cambridge, UK: Cambridge University Press. ISBN 0-521-56350-X, s. 221 en gang mellom 676 og 688, og deretter vokste bosetningen grunnet sin nærheten til grensen mellom Mercia og Wales. Den ble den saksiske hovedstaden av Vest-Mercia ved begynnelsen av 700-tallet.Sims-Williams, Patrick (2004): «Putta (d. c.688)», Oxford Dictionary of National Biography betalingsmur

Herefordkatedralen ble reist i 1079. I katedralsbiblioteket oppbevares Mappa Mundi, et verdenskart fra 1200-tallet.

Byen er kjent som et handelssenter for jordbruksområdene i omegnen. Viktige produkter er sider, øl, lærvarer, kveg, metallvarer og kjemikalier.

Den britiske hærs eliteavdeling Special Air Service (SAS) har sin base i Hereford, i utkanten av byen.

Fram til 1. april 1998 var byen et administrativt distrikt, først i Herefordshire til 1974 og så i Hereford og Worcester. Da Herefordshire ble gjenopprettet som grevskap i 1998 ble distriktsinndelingen fjernet, og byen ble i stedet administrasjonssenter for hele Herefordshire.

 Sport 
Lokale fotballklubber er blant annet Hereford United FC, Hereford FC Westfields FC og Pegasus Juniors FC.

 Referanser 

 Eksterne lenker 

 Hereford City Council


Kategori:Byer i Herefordshire